Suskystintų naftos dujų (snd) / propano PIRKIMO

sutartis NR.

2022 m. rugpjūčio d.

Kaunas

AB „Kauno energija“ (toliau – Pirkėjas), atstovaujama generalinio direktoriaus Tomo Garasimavičiaus, veikiančio pagal Pirkėjo įstatus, ir

[*pavadinimas]* (toliau – Pardavėjas), atstovaujama [*pareigos, vardas, pavardė*] veikiančio pagal Pardavėjo įstatus, (toliau – Šalys, o kiekviena atskirai − Šalis), vadovaudamosi Suskystintų naftos dujų (SND) / propano pirkimo komisijos 2022 m. .............. d. posėdžio protokolu Nr. P-.........., sudarė šią viešojo pirkimo–pardavimo sutartį (toliau – Sutartis):

1. Sutarties objektas
   1. Pardavėjas įsipareigoja parduoti ir pristatyti Pirkėjui **suskystintas naftos dujas (SND) / propaną, pripildytas balionuose po 33 kg** (toliau – Prekės), o Pirkėjas įsipareigoja priimti Prekes ir sumokėti Pardavėjui Sutartyje nustatyta tvarka ir terminu.
   2. Preliminarus perkamo kuro kiekis – 54 000 kg. Perkamų Prekių kiekis priklausys nuo Pirkėjo poreikio, Pirkėjas neįsipareigoja išpirkti viso planuojamo kuro kiekio. Konkretūs perkamų Prekių kiekiai bus nurodyti Pirkėjo užsakymuose.
   3. Prekių techninės charakteristikos, reikalavimai Prekių tiekimui bei dokumentai nurodyti Suskystintų naftos dujų (SND) / propano pirkimo techninėje specifikacijoje (Sutarties 1 priedas).
2. Prekių pristatymo sąlygos nurodytos Suskystintų naftos dujų (SND) / propano pirkimo techninės specifikacijos 7 punkte (Sutarties 1 priedas).
3. Prekių likučių nustatymas.
   1. Faktiniam Prekių likučiui nustatyti objekte, kuriame sumontuota mobili katilinė, paskutinę kiekvieno mėnesio darbo dieną arba prieš pervežant mobilią katilinę iš vieno objekto į kitą, atliekamas jų inventorizavimas.
   2. Inventorizavimas atliekamas sveriant balionus metrologiškai patikrintomis svarstyklėmis. Svarstykles pateikia Pardavėjas.
   3. Inventorizacijos metu patikrinama per mėnesį gautų, suvartotų ir sandėliuojamų Prekių kiekiai, arba tas Prekių kiekis, kuris lieka mobiliai katilinei baigus darbą konkrečiame objekte.
   4. Prekių kiekių likutis po inventorizacijos fiksuojamas Prekių kiekių likučio akte, kurį pasirašo Pirkėjas ir Pardavėjas.
4. Sutarties kaina ir atsiskaitymo tvarka

4.1. Kuro kaina sutarties galiojimo laikotarpiu apskaičiuojama pagal formulę:

K = (D + K0 + T) + PVM,

kur

D – Kuro kainos dedamoji, kuri lygi užsakymo pateikimo momentu AB „Orlen Lietuva“ viešai skelbiamame kainų protokole nurodytai Propanų ir butanų mišinio – „SPBT“ Pardavimo kainai vežant į akcizinį sandėlį UAB „Okseta“ Kauno terminale (arba paskutinio paskelbto protokolo kainai prieš užsakymo pateikimo momentą jei užsakymo pateikimo momentu protokolas neskelbiamas), Eur/t be PVM;

K0 – tiekėjo antkainis/nuolaida nurodytas pasiūlyme [*nurodyti*] EUR/t be PVM; (fiksuotas, negali kisti visą Sutarties galiojimo laikotarpį)

T − Kuro transportavimo, balionų iškrovimo, pajungimo ir Dujų saugyklos naudojimo kaina nurodyta pasiūlyme [nurodyti], Eur/t be PVM (fiksuota negali kisti visą Sutarties galiojimo laikotarpį).

4.2. Maksimali Sutarties kaina be pridėtinės vertės mokesčio (toliau – PVM) – 100 000,00 Eur (vienas šimtas tūkstančių Eur 00 ct), 21 proc. PVM – 21 000,00 Eur (dvidešimt vienas tūkstantis Eur 00 ct), iš viso bendra maksimali Sutarties kaina su PVM –  121 000,00 Eur (vienas šimtas dvidešimt vienas tūkstantis Eur 00 ct).

4.3. Pirkėjas sumoka už faktiškai pristatytas kokybiškas Prekes Pardavėjui per 30 (trisdešimt) dienų po sąskaitos faktūros gavimo dienos.

4.4. PVM sąskaitą faktūrą Pardavėjas pateikia už per einamąjį mėnesį pristatytas ir priimtas Prekes, ne vėliau kaip iki kito mėnesio, einančio po mėnesio, kurį buvo pristatytos Prekės, 10 (dešimtos) dienos.

1. Šalių pareigos ir teisės
   1. Pirkėjas įsipareigoja:

5.1.1. užsakymus perkamoms Prekėms pateikti Sutarties 8.8 punkte nurodytu el. pašto adresu;

5.1.2. sumokėti Pardavėjui už faktiškai pateiktas Prekes Sutarties 2 priede nurodytais įkainiais per Sutarties 4.3 punkte nustatytą terminą;

5.1.3. tinkamą Prekių gavimą patvirtinti pasirašant Prekių perdavimo–priėmimo aktą.

* 1. Pardavėjas įsipareigoja:

5.2.1. Kuras tiekiamas pateikus užsakymą tiekėjui (telefonu ar elektroniniu paštu), prieš vieną darbo dieną iki numatomo patiekimo. Kuro poreikis bus kintamas ir priklausys nuo Katilinės apkrovimo. Nesant Katilinės panaudojimo poreikio, Kuras gali būti iš viso neužsakomas. Gavęs užsakymą iš Pirkėjo, paros bėgyje patvirtinti apie gautą užsakymą. Patvirtinimą siųsti Pirkėjo atstovui, kuris pateikė užsakymą, el. paštu;

5.2.2. per 1 (vieną) darbo dieną nuo užsakymo pateikimo savo jėgomis pristatyti kokybiškas, Sutarties 1 priede, nurodytus reikalavimus atitinkančias Prekes, į šalia mobilios 0,48 MW katilinės sumontuotą metalinę aikštelę ir patalpinti į Pardavėjo pateiktą spintinį grupinį suskystintų dujų balionų įrenginį bei pajungti prie dujų kolektoriaus;

5.2.3. pasirašyti Prekių perdavimo–priėmimo aktą ir pateikti PVM sąskaitą faktūrą;

5.2.4. kartu su Prekėmis pristatyti Prekių saugos duomenų lapą bei kokybės pažymėjimą;

5.2.5. ne vėliau kaip per 5 (penkias) darbo dienas nuo Sutarties pasirašymo dienos pateikti Pirkėjui dokumentus, įrodančius kad Pardavėjas apsidraudęs bendrosios civilinės atsakomybės draudimu dėl žalos trečiųjų asmenų turtui, sveikatai, gyvybei, padarytos vykdant veiklą – mažmeninė prekyba suskystintomis dujomis.

1. Šalių atsakomybė
   1. Pirkėjas, nesumokėjęs už pristatytas Prekes per Sutarties 4.3 punkte nustatytą terminą, Pardavėjui pareikalavus, įsipareigoja mokėti Pardavėjui 0,05 proc. dydžio delspinigius nuo neapmokėtos sumos su PVM už kiekvieną uždelstą dieną.
   2. Pardavėjas, ne dėl Pirkėjo kaltės, nepristatęs Prekių per Sutarties 5.2.2 punkte nustatytą terminą, Pirkėjui įsipareigoja mokėti 0,05 proc. dydžio delspinigius nuo nepristatytų Prekių vertės su PVM už kiekvieną uždelstą dieną.
   3. Pardavėjas, vienašališkai nutraukęs Sutartį ne dėl Pirkėjo kaltės, ar Pirkėjui nutraukus Sutartį dėl Pardavėjo kaltės, sumoka Pirkėjui 10 (dešimties) proc. dydžio baudą nuo maksimalios Sutarties kainos su PVM. Nurodytos baudos sumokėjimas neatleidžia Pardavėjo nuo pareigos Pirkėjui atlyginti patirtus nuostolius dėl Sutarties nevykdymo arba netinkamo vykdymo.
   4. Pardavėjui priskaičiuotos netesybos (delspinigiai, baudos) yra laikomos minimaliais neginčijamais Pirkėjo nuostoliais. Pardavėjui priskaičiuotos netesybos ir Pirkėjo dėl Pardavėjo kaltės patirtos išlaidos (nuostoliai), Pardavėjui nevykdant ar netinkamai vykdant sutartinius įsipareigojimus, yra išskaitomos iš Pardavėjui mokėtinų sumų. Nesant mokėtinų sumų ar jų nepakankant, Pirkėjas turi teisę pateikti Pardavėjui rašytinį reikalavimą dėl netesybų/nuostolių apmokėjimo, kurį jis turi įvykdyti per 30 (trisdešimt) dienų nuo rašytinio pareikalavimo pateikimo dienos.
   5. Pardavėjas, be Pirkėjo rašytinio sutikimo sudaręs subtiekimo sutartį ar Sutarties vykdymo metu be tokio sutikimo pakeitęs subtiekėją, moka Pirkėjui 3 (trijų) proc. baudą nuo maksimalios Sutarties kainos su PVM. Pirkėjas turi teisę suteikti sutikimą dėl subtiekėjo pasitelkimo ar subtiekėjo pakeitimo, tačiau toks sutikimas neatleidžia Pardavėjo nuo šiame punkte nustatytos baudos sumokėjimo.
   6. Nei viena iš Sutarties Šalių neturi teisės perleisti trečiajai Sutarties Šaliai savo teisių ar įsipareigojimų, atsirandančių iš Sutarties, be raštiško kitos Šalies sutikimo. Šiame punkte nustatytų reikalavimų nesilaikymas bus laikomas esminiu Sutarties pažeidimu.
2. Sutarties galiojimas ir nutraukimas
   1. Pasirašius abiem Šalims, Sutartis įsigalioja nuopasirašymo. dienos ir galioja 12 (dvylika) mėnesių, bet ne ilgiau iki bus išnaudota maksimali Sutarties kaina, nurodyta Sutarties 4.2 punkte.
   2. Sutartis gali būti nutraukta rašytiniu Šalių susitarimu.
   3. Kiekviena Šalis turi teisę nutraukti Sutartį raštu, įspėjusi kitą Šalį ne vėliau kaip prieš 14 (keturiolika) dienų, jeigu kita Šalis nevykdo arba netinkamai vykdo Sutartį.
3. Baigiamosios nuostatos
   1. Visi ginčai, kilę iš Sutarties, sprendžiami derybų keliu per 10 (dešimt) darbo dienų, o nesutarus – Lietuvos Respublikos įstatymų nustatyta tvarka.
   2. Sutarties vykdymo laikotarpiu pasikeitus PVM, Prekių įkainis su PVM padidėja arba sumažėja dydžiu, lygiu skirtumui tarp buvusio ir naujai nustatyto PVM dydžio nuo PVM pasikeitimo dienos. Dėl kitų mokesčių pasikeitimo, rinkos kainų pasikeitimo, Prekių įkainis neperskaičiuojamas.
   3. Šalys atleidžiamos nuo įsipareigojimų vykdymo pagal Sutartį, jeigu jų įvykdymas yra neįmanomas dėl nenugalimos jėgos (force majeure) aplinkybių, nurodytų Lietuvos Respublikos civiliniame kodekse ir Lietuvos Respublikos Vyriausybės 1996 m. liepos 15 d. nutarime Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms, taisyklių patvirtinimo“. Šalis, negalinti įvykdyti Sutartyje nustatyto įsipareigojimo, raštu, per 5 (penkias) darbo dienas nuo nenugalimos jėgos (force majeure) aplinkybių paaiškėjimo, turi pranešti antrajai Šaliai, kad negali vykdyti atitinkamo įsipareigojimo. Pranešime išdėstyti faktai turi būti patvirtinti kompetentingos valdžios institucijos.
   4. Pardavėjas neprieštarauja, kad Sutarties sąlygos būtų paskelbtos Centrinėje viešųjų pirkimų informacinėje sistemoje, ir patvirtina, kad tokios informacijos atskleidimas nepažeis teisėtų jo komercinių interesų.
   5. Pardavėjas neprieštarauja, kad Pirkėjas Valstybinei energetikos reguliavimo tarybai (toliau – Taryba), vadovaujantis Tarybos 2008-06-28 nutarimo Nr. 03-80 Energetikos, geriamojo vandens tiekimo ir nuotekų tvarkymo, paviršinių nuotekų tvarkymo įmonių informacijos teikimo taisyklių (aktuali redakcija) nustatytais terminais pateiktų Sutarties kopiją.
   6. Pardavėjas patvirtina, kad žino, jog visa su Sutarties vykdymu susijusi informacija bei Sutarties vykdymui jo iš Užsakovo gauta informacija (bet kokia forma) yra konfidenciali, ir įsipareigoja neatskleisti jos trečiosioms šalims, nebent atskleidimo pareiga būtų nustatyta Lietuvos Respublikos teisės aktų, apie tai nedelsiant informuojant ir Pirkėją.
   7. Pirkėjo atstovas, atsakingas už Sutarties vykdymą – [*pareigos, vardas, pavardė, telefonas, el. paštas*].
   8. Pardavėjo atstovas, atsakingas už Sutarties vykdymą – [*pareigos, vardas, pavardė, telefonas, el. paštas*].
   9. Pardavėjas patvirtina, kad yra susipažinęs su interneto svetainėje www.kaunoenergija.lt viešai skelbiama AB „Kauno energija“ ir jos dukterinių įmonių korupcijos prevencijos politika ir įsipareigoja laikytis jos nuostatų.
   10. Pardavėjas patvirtina, kad yra susipažinęs su interneto svetainėje www.kaunoenergija.lt viešai skelbiama AB „Kauno energija“ privatumo politika ir įsipareigoja laikytis jos nuostatų ta apimtimi, kuri reikalinga tinkamai asmens duomenų apsaugai užtikrinti.
   11. Sutartis sudaroma ir Šalių pasirašoma 1 (vienu) egzemplioriumi. Sutarties abipusį pasirašymą patvirtina skenuota Šalių pasirašytos Sutarties versija.
   12. Sutartis pasirašoma kvalifikuotais elektroniniais parašais.
   13. Sutartis pasirašoma fiziniais parašais, apsikeičiant Sutarties skenuota pasirašyta versija.
4. Sutarties priedai yra neatskiriama Sutarties dalis:
   1. 1 priedas – Suskystintų naftos dujų (SND) / propano pirkimo techninė specifikacija , 2 lapai;
   2. 2 priedas – [data] Pasiūlymas (atskirai nepridedama, originalas saugomas įsigyjančioje organizacijoje);
   3. 3 priedas - Atsakymai į tiekėjų klausimus, pirkimo dokumentų paaiškinimai (atskirai nepridedama, saugomi Viešųjų pirkimų tarnybos sistemoje, jei tokių bus).
5. Šalių rekvizitai ir parašai

|  |  |
| --- | --- |
| **Pirkėjas** | **Pardavėjas** |
| AB ,,Kauno energija“  Raudondvario pl. 84, 47179 Kaunas  Įmonės kodas 235014830  PVM mokėtojo kodas LT350148314  A. s. LT60 7044 0600 0286 6144  AB SEB bankas  Tel. 8 800 11 011  El. p. info@kaunoenergija.lt  Generalinis direktorius  Tomas Garasimavičius  2022 m. liepos d.  A.V. | Pavadinimas  Adresas  Įmonės kodas  PVM mokėtojo kodas  A. s.LT  Bankas  Tel.  El. p.  Atstovo pareigos  Vardas, pavardė  2022 m. liepos d.  A. V. |